Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 438

3. Ezekben a részletező sorokban azokat az egyedi nagykockázat vállalásra vonatkozó adatokat kell kimutatni, amelyek egyedenként meghaladják a törvényi előírás szerint az SZT 25%-át. A 31. sorban a Hpt. 79. § (2) bekezdésében meghatározottak szerinti az ügyfelek vagy ügyfélcsoportok részére nyújtott összes — az SZT 25%-át meghaladó — kockázatvállalásnak (beleértve a részesedés értékét is) a teljes (és nem súlyozott) összegét kell kimutatni. A 32. sorban a limit alá tartozó egyedi nagykockázat vállalásoknak a 80. § (1) bekezdés a)—f) pontjai szerinti fedezettel (óvadékkal) biztosított kockázatvállalások, illetve a szavatoló tőkével fedezett — g) pont szerinti — befektetés és nyújtott alárendelt kölcsöntőke összegével csökkentett összértékét kell feltüntetni. A 33. sorban a 80. § (1) bekezdésében meghatározott kivételekkel csökkentett egyedenkénti kockázatvállalásoknak a 79. § (4) és (5) bekezdésében foglaltak szerinti korrekcióval (súlyozással) figyelembe vett értékeinek összegét kell jelenteni. A 3. Hpt. 79. § (2) bekezdése szerinti túllépés sorban azokat a tételesen számba vett nagykockázat vállalásokat kell összesíteni, amelyek egyedi (nettósítás és súlyozás utáni) értéke továbbra is meghaladja a törvény által (SZT 25%-ában) meghatározott limitet, és amelyet a szavatoló tőkéből le kell vonni. Itt figyelembe kell venni a Hpt. 229. §-ában foglaltakat is, mivel az előírt csökkentés be nem tartása esetén, azt a túllépést is tőkével kell fedezni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes